Document ID: 32011D0322

32011D0322
L 143/41
SLUŽBENI LIST EUROPSKE UNIJE
ODLUKA KOMISIJE
od 27. svibnja 2011.
o izmjeni priloga I. i II. Odluci 2009/861/EZ o prijelaznim mjerama u okviru Uredbe (EZ) br. 853/2004 Europskog parlamenta i Vijeća u pogledu prerade sirovog mlijeka koje ne udovoljava zahtjevima u određenim objektima za preradu mlijeka u Bugarskoj
(priopćena pod brojem dokumenta C(2011) 3647)
(Tekst značajan za EGP)
(2011/322/EU)
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu (EZ) br. 853/2004 Europskog parlamenta i Vijeća od 29. travnja 2004. o utvrđivanju određenih higijenskih pravila za hranu životinjskog podrijetla (1), a posebno prvi stavak njezinog članka 9.,
budući da:
(1)
Uredbom (EZ) br. 853/2004 utvrđena su određena higijenska pravila za hranu životinjskog podrijetla za subjekte u poslovanju s hranom. Ta pravila uključuju i higijenske zahtjeve za sirovo mlijeko i mliječne proizvode.
(2)
Odlukom Komisije 2009/861/EZ (2) predviđena su određena odstupanja od zahtjeva određenih u potpoglavljima II. i III. poglavlja I. odjeljka IX. Priloga III. Uredbi (EZ) br. 853/2004 za objekte za preradu mlijeka u Bugarskoj koji su navedeni u toj Odluci. Ta se Odluka primjenjuje od 1. siječnja 2010. do 31. prosinca 2011.
(3)
Prema tome, određeni objekti za preradu mlijeka navedeni u Prilogu I. Odluci 2009/861/EZ smiju, odstupajući od odgovarajućih odredaba Uredbe (EZ) br. 853/2004, prerađivati mlijeko koje udovoljava i mlijeko koje ne udovoljava zahtjevima, pod uvjetom da se prerada vrši na odvojenim proizvodnim linijama. Osim toga, određeni objekti za preradu mlijeka navedeni u Prilogu II. toj Odluci smiju prerađivati mlijeko koje ne udovoljava zahtjevima bez odvojenih proizvodnih linija.
(4)
Bugarska je 24. studenoga 2010. dostavila Komisiji revidirani i ažurirani popis tih objekata za preradu mlijeka.
(5)
U novom popisu, objekt broj 7 iz Priloga I. Odluci 2009/861/EZ (BG 0812009 „Serdika - 90” AD) brisan je s popisa i odobreno mu je stavljanje mliječnih proizvoda na tržište unutar Zajednice jer udovoljava zahtjevima utvrđenima u poglavlju I. odjeljku IX. Priloga III. Uredbi (EZ) br. 853/2004.
(6)
Osim toga, objekti broj 14 iz Priloga II. Odluci 2009/861/EZ (BG 1312002 „Milk Grup” EOOD), broj 25 (BG 1612020 ET „Bor - Chvor”), broj 70 (BG 2412041 „Mlechen svyat 2003” OOD) i broj 92 (2212023 „EL BI Bulgarikum”) brisani su s popisa i odobreno im je stavljanje mliječnih proizvoda na tržište unutar Zajednice jer udovoljava zahtjevima utvrđenima u poglavlju I. odjeljku IX. Priloga III. Uredbi (EZ) br. 853/2004.
(7)
Odluku 2009/861/EZ treba stoga na odgovarajući način izmijeniti.
(8)
Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja, a nisu im se usprotivili ni Europski parlament niti Vijeće,
DONIJELA JE OVU ODLUKU:
Članak 1.
Prilozi I. i II. Odluci 2009/861/EZ zamjenjuju se tekstom u Prilogu ovoj Odluci.
Članak 2.
Ova se Odluka primjenjuje od 1. ožujka 2011.
Članak 3.
Ova je Odluka upućena državama članicama.
Sastavljeno u Bruxellesu 27. svibnja 2011.

Labels: 7
18
17
0